SAN FERNANDO CITY, LA UNION - Naiturong ken nataming iti Ilocos Training and Regional Medical Center (ITRMC) iti tallo a tattao nga agpapada a nasugatan kalpasan a maipagarop a dinungpar ti truck iti nagluganan dagitoy a traysikel, iti kalsada a sakopen ti Barangay Payocpoc Norte-Oeste, Bauang, La Union.
Dagiti biktima ket nabigbig nga isuda Francisco Abeldanio, 46, addaan ti asawa; Florentina Abeldanio, 80, balo; ken Luelle Llarenas, 18, baro, agpapada a residente ti Barangay Palugsi-Limmansangan ti nasao nga ili.
Maibasar iti report, agpada nga agturong iti abagatan a direksiyon iti traysikel a minaneho ni Michael Niebo, 34, addaan ti asawa, residente ti nasao a lugar ken iti truck a minaneho met ti managan Erlanger Saturnino Rosario, 57, ti Batac, Ilocos Norte.
Umun-una iti traysikel bayat a sumarsaruno ti truck, idi agsikko koma iti daya a direksiyon ti traysikel ngem isu metten ti makagapo iti aksidente.
Kas resulta, nadun-dunor iti tallo a pasaheros ken dagus a naiturong dagitoy iti ospital.
Kabayatanna, iti truck driver ket naglibas kalpasan ti insidente ngem babaen iti dagus a panangi-alarma ti Bauang PNP iti kabangibang nga ili, natiliw iti respondent driver iti insayangklat a checkpoint dagiti otoridad idiay Caba, La Union.
ilo_Latn ilo_Latn ilo_Latn ilo_Latn ilo_Latn ilo_Latn